פול וסלי

פול וסלי (באנגלית: Paul Wesley; נולד ב-23 ביולי 1982) הוא שחקן ודוגמן אמריקאי, מוכר בעיקר בשל גילום דמותו של  בסדרת הדרמה העל־טבעית "יומני הערפד" (2009–2017).

ביוגרפיה
נולד בשם פאוול תומאש וסילבסקי (בפולנית: Paweł Tomasz Wasilewski) בניו ברונסוויק, ניו ג'רזי להורים ממוצא פולני, והוא אף דובר פולנית. יש לו אחות בכורה, מוניקה, ושתי אחיות צעירות, לאה וג'וליה. הוא גדל בעיירה מרלבורו, ניו ג'רזי.

וסלי למד בתיכון בניו ג'רזי, ובמהלך לימודיו בו לוהק לגילום דמותו של מקס ניקרסון באופרת הסבון "אור מנחה". הוא עבר לתיכון אחר שבו היה יכול להתאים את שעות הלימודים לשעות הצילומים. הוא סיים את התיכון בשנת 2000 והחל ללמוד באוניברסיטת ראטגרס. הוא עזב לאחר סמסטר אחד בתמיכת הוריו לאחר שההצעות לתפקידים גברו והוא הבין שיוכל לפתח קריירת משחק.

בשנת 2005 החל להשתמש בשם פול וסלי. כאשר נשאל לפשר השינוי, הסביר שהתקשו להגות את שמו הקודם.

 קריירה 
 1999–2008: התחלת הקריירה 
בשנת 1999, וסלי התחיל את קריירת המשחק שלו עם תפקיד קטן באופרת הסבון "עולם אחר" (אנ'), משם המשיך לעוד אופרת סבון "אור מנחה" (אנ'), שם שיחק תפקיד משני.

בשנת 2000, השתתף בתפקיד אורח בסדרת הדרמה המשטרתית "חוק וסדר: מדור מיוחד".

בשנת 2001, וסלי שיחק תפקיד ראשי בסדרת הדרמה העל-טבעית, "אגם הזאבים" (אנ'), שם גילם את לוק קייטס.

בשנת 2002, השתתף בתפקיד אורח בסדרת הסיטקום "8 כללים פשוטים". באותה שנה, שיחק גם תפקיד אורח נוסף בסדרת הדרמה "חלום אמריקאי".

בשנת 2003, שיחק תפקיד משני בעונה השנייה של סדרת הדרמה "אוורווד". באותה שנה, שיחק גם תפקיד משני בעונה השנייה של הסדרה "סמולוויל". בנוסף לשנה זו, ווסלי שיחק תפקיד אורח בדרמת הנעורים "The O.C.".

בשנת 2005, שיחק תפקיד קטן בסרט הדרמה הקומית "קפיצת גלגול" (אנ').

בשנת 2006, שיחק תפקיד משני בסרט הספורט הקומי "קלאוד 9" (אנ'). באותה שנה שיחק בסרט דרמת הספורט "לתפוס את הרגע".

בשנת 2007, שיחק תפקיד ראשי במיני-סדרת הדרמה "הנפיל" (אנ'). באותה שנה שיחק תפקיד אורח בסדרה "קיין".

בשנת 2008, וסלי שיחק תפקיד ראשי לצד לייטון מיסטר וטורי דה ויטו בסרט האימה "קילר קטלני" (אנ'). באותה שנה שיחק בסרט הטלוויזיה "נערת ראסל". בשנה זו גם שיחק תפקיד משני בסדרה "נשות קבע".

 2009–2017: "יומני הערפד" וסרטי קולנוע 
ממוזער|וסלי, 2012|ימין|200x200 פיקסלים
בשנת 2009, וסלי החל לשחק ערפד בשם סטפן סלבטורה כתפקיד ראשי לצד נינה דוברב ואיאן סומרהולדר בסדרת דרמת הנוער על-טבעית "יומני הערפד". הופעתו בסדרה הביאה לו הצלחה גדולה בקריירה וזיכתה אותו בשני פרסי בחירת הנוער, שני פרסי הוליווד הצעירה ומועמדויות לפרסי בחירת הקהל. הוא קיבל בסך הכל כ-6 זכיות בפרסים וכ-12 מועמדויות מסדרה זו. וסלי החל לביים את הסדרה בעונתה החמישית והפיק את הסדרה בתחילת העונה השמינית. הסדרה שודרה משנת 2009 עד לשנת 2017 במשך 8 עונות.
ממוזער|וסלי לצד חבריו ל"יומני הערפד", דוברב וסומרהולדר בשנת 2012|200x200 פיקסלים
באותה שנה, שיחק תפקיד ראשי לצד אנה קנדריק בסרט דרמת המתח "במקום אחר".

בשנת 2010, שיחק תפקיד ראשי בסרט הדרמה "מתחת למים הכחולים" (אנ').

בשנת 2012, שיחק לצד אווה לונגוריה בסרט הקומדיית אקשן "פורעי החוק" (אנ').

בשנת 2014, הוא שיחק בסרט "לפני שאני נעלמת" (אנ'), ובנוסף גם הפיק אותו.

בשנת 2016, השתתף בסרט הדרמה העצמאית "אמהות ובנות" (אנ'), שם שיחק את בעלה של דמותה של אווה אמורי. באותה שנה שיחק בסרט בקומדיה "הפריחה המאוחרת". בנוסף לשנה זו, שיחק בתפקיד אורח את דמותו מ"יומני הערפד" סטפן סלבטורה בסדרת הספין-אוף "המקוריים".

 2018–הווה: התחלה בקריירת בימוי והפקה, הופעות בתיאטרון ו"מסע בין כוכבים" 
ממוזער|וסלי, 2025|ימין|253x253 פיקסלים
בשנת 2018, ווסלי חתם על חוזה עם חברת הטלוויזיה הגדולה באמריקה "האחים וורנר" להפקת ארבע תוכניות טלוויזיה חדשות.

באותה שנה, החל להופיע בתיאטרון, וסלי הופיע במספר הצגות ומחזמרים בניו יורק. בנוסף לשנה זו, וסלי שיחק תפקיד ראשי בסדרת האנתולוגיה והמותחן "ספר לי סיפור" (אנ') שנוצרה על ידי קווין ויליאמסון.

בשנת 2019, שיחק תפקיד אורח במיני-סדרה "מדליית הכבוד" של נטפליקס.

בשנת 2023, החל לשחק את ג'יימס טי. קירק כתפקיד משני בעונה השנייה והשלישית של סדרת המדע בדיוני "מסע בין כוכבים: עולמות חדשים ומשונים". לפני כן, וסלי גם הופיע בסדרה כתפקיד אורח בפרק האחרון של העונה הראשונה בשנת 2022.

בשנת 2024, בטקס פרסי סאטורן ה-51, ווסלי זכה בפרס סאטורן לכוכב האורח הטוב ביותר בסדרת טלוויזיה על תפקידו כג'יימס טי. קירק בסדרה. באותה שנה, שיחק תפקיד ראשי בסרט האימה "היסטוריה של רוע".

בשנת 2026, צפוי להמשיך לככב כג'יימס טי. קירק בעונה הרביעית של "מסע בין כוכבים: עולמות חדשים ומשונים". בנוסף צפוי להפיק סדרת קומדיה מבית רשת פוקס על ערפדים.

 חיים אישיים 
בשנת 2007 החל לצאת עם השחקנית טורי דה ויטו, כאשר הם שיחקו יחד בסרט "קילר קטלני" (אנ'). הם נישאו בטקס פרטי בניו יורק באפריל 2011. ביולי 2013 דווח שהם הגישו תביעה לגירושין. הגירושין הסתיימו בדצמבר 2013.

וסלי התגורר באטלנטה, ג'ורג'יה, בזמן שצילם את "יומני הערפד", ובשאר הזמן עם דה ויטו התגורר בלוס אנג'לס, קליפורניה. לאחר גירושיו מדה ויטו הוא מכר את ביתו בלוס אנג'לס.

בספטמבר 2013 החל לצאת עם השחקנית פיבי טונקין. במרץ 2017 בני הזוג נפרדו.

בפברואר 2019, לאחר שנה של זוגיות, וסלי התחתן עם אינס דה רמון. הם נפרדו ב-2022.

באותה שנה, לאחר הפרידה, החל לצאת עם הדוגמנית נטלי קוקנבורג. ביולי 2025, לאחר 3 שנות זוגיות, השניים התארסו.

פילמוגרפיה
קולנוע
 שנה סרט תפקידהערות 2004  הריצה האחרונה סת' 2005  קפיצת גלגול טרוי 2006קלאוד 9 ג'קסון פארגו Lenexa, 1 Mile ריק לויסר לתפוס את הרגע טרבור 2008 קילר קטלני ג'ייק טאנרנערת ראסלאוון קרול 2009  במקום אחר בילי 2010  מתחת למים הכחולים קרייג מוריסון2012  פורעי החוק  אנתוני ריס2014אמירה וסאםצ'ארלי לפני שאעלם גדעוןגם מפיק2016  פריחה מאוחרת צ'רלי אמהות ובנות  קווין2024היסטוריה של רוערון דיירגם מפיק בפועל

טלוויזיה
 שנה סדרה תפקיד הערות1999עולם אחרשון מקינון4 פרקים 1999–2001 אור מנחה מקס ניקרסון  6 פרקים2000, 2005חוק וסדר: מדור מיוחדדני בוראל / לוק ברסלין2 פרקים 2001  Shot in the Heart גארי  סרט טלוויזיה של HBO 2001–2002 אגם הזאבים לוק קייטס  תפקיד ראשי; 9 פרקים2002The Education of Max Bickfordקרייגפרק: "One More Time"חוק וסדר: כוונה פליליתלוק מילרפרק: "Malignant" Young Arthur לנסלוט  סרט טלוויזיה של NBC 2002–2005 חלום אמריקאי טוני ד'פליס  11 פרקים2003The O.C.דוניפרק: "The Outsider"סמולוויללוקאס לות'ורפרק: "Prodigal"2003–20048 כללים פשוטים דמיאן2 פרקים אוורוודטוני מקאלן  9 פרקים2004CSI: מיאמיג'ק וורנר ברדפורדפרק: "Legal"2005CSI: ניו יורקסטיב סאמפרספרק: "Grand Murder at Central Station"2006ג'ורדןקוונטין בייקרפרק" "Thin Ice" הנפיל אהרון קורבט מיני-סדרה2007 קיין ניק  3 פרקיםשארק ג'סטין בישופפרק: "Shaun of the Dead"2008פשע מן העברפאטי מרפיפרק: "Bad Reputation" נערת ראסל איוון קרול  סרט טלוויזיה של CBS 2008–2009  נשות קבע לוגן  5 פרקים 2009–2010  24  סטיבן  4 פרקים2009–2017  יומני הערפדסטפן סלבטור תפקיד ראשי (8 עונות); 171 פרקים2016  המקוריים  פרק: "A Streetcar Named Desire"2018מדליית כבודקלינטון רומשה פרק: "Clint Romesha"רובוט צ'יקןקורט פון-טראמפ / פיקולודיבוב; פרק: Shall I Visit the" Dinosaurs?"2018–2020  ספר לי סיפור  אדי לונגו / טאקר ריד  תפקיד ראשי (2 עונות): 17 פרקים2022Flowers in the Attic: The Originג'ון איימוסמיני-סדרה מסע בין כוכבים: עולמות חדשים ומשונים  ג'יימס קירק  פרק אחד (עונה 1)
 זוכה פרס סאטורן לכוכב האורח הטוב ביותר בסדרת טלוויזיה (2024)

 בימוי והפקה 
+שנהסרט / סדרהתפקידהערות2010נורמןמפיקסרט קולנוע2014–2016יומני הערפדבמאי5 פרקים2016–2017מפיק16 פרקים2017ציידי הצלליםבמאיפרק: "Day of Atonement"Ashminaמפיק בפועלסרט קצר2019מורשותבמאיפרק: "The Boy Who Still Has a Lot of Good to Do"רוזוול, ניו מקסיקובמאיפרק: "I Saw the Sign"Annaמפיק בפועלסרט קצר2020באטוומןבמאיפרק: "A Narrow Escape"

 קישורים חיצוניים 



הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:במאי טלוויזיה אמריקאים
קטגוריה:טבעונים אמריקאים
קטגוריה:אמריקאים ממוצא פולני
קטגוריה:אמריקאים שנולדו ב-1982